ยิงปืนโต้กันเดือด ข้อบังคับเลือกตั้ง
ยิงปืนรัวกันนัว ปัญหายังมีต่อเนื่อง ถึงขั้นตบะแตกสาดอารมณ์ใส่กัน ฝ่ายหนึ่งซึ่งเป็นสมาชิกเก่าร้องให้มีการแก้ไขข้อบังคับเรื่องสโมสรสมาชิก เพื่อคงสิทธิ์เอาไว้ และควรเลื่อนการจัดเลือกตั้งในวันที่ 27 ธ.ค.นี้ ออกไปก่อน ขณะที่อีกฝ่ายสมาชิกใหม่ ยืนยันทำถูกต้อง ข้อบังคับได้รับรองจาก กกท. เรียบร้อย พร้อมเดินหน้าเลือกตั้งตามเดิม ด้าน บิ๊กเสือ สกล วรรณพงษ์ ผู้ว่าฯการ กกท. ย้ำเลือกตั้งเหมือนเดิมเช่นกัน,นายสมเกียรติ ทรัพย์สวนแตง รักษาการอุปนายกสมาคมกีฬายิงปืน คนที่ 1 พร้อมด้วยนาย อธิปรัฐ กาญจนสุวรรณ อดีตนายกสมาคมยิงปืนแห่งประเทศไทย เปิดแถลงประเด็นปัญหาสมาคมยิงปืนแห่งประเทศไทย ที่ศูนย์ฝึกตำรวจภูธร ภาค 6 จ.นครสวรรค์ เมื่อวันที่ 12 ธ.ค.ที่ผ่านมา,นายอธิปรัฐ กล่าวว่า คณะกรรมการสมาคมชุดหนึ่ง ได้นำเอาข้อบังคับสมาคม พ.ศ.2557 ที่รับรองโดยกรมการปกครอง นำมาแก้ไขและส่งให้การกีฬาแห่งประเทศไทย (กกท.) ซึ่ง กกท. ไม่รองรับข้อบังคับดังกล่าว จากนั้น นายสกล วรรณพงษ์ ผู้ว่าการ กกท. ได้เรียกแต่ละฝ่ายมา ซึ่งมีการสรุปว่าให้มีการเปลี่ยนแปลงในเรื่องของการสมัครเป็นสมาชิก และการใช้สิทธิ์ในการเลือกตั้งนายกสมาคม โดยขอให้สมาคมกีฬาจังหวัดได้มีสิทธิ์ในการใช้เสียง และยกเว้นค่าสมัครสมาชิก แต่ทว่า หลังจากการพูดคุย ก็มีการนำข้อบังคับไปแก้ไขในรายละเอียดเล็กๆ น้อยๆ แต่สาระสำคัญไม่ได้มีการเปลี่ยนแปลงตามที่ได้พูดคุยไว้ พร้อมกับส่งให้ กกท.รับรอง โดยไม่ผ่านที่ประชุมใหญ่ จนได้ข้อบังคับสมาคมฯ พ.ศ.2558 มาในที่สุด,หลังจากนั้น พ.ต.อ.วิรัตน์ การดี รักษาการเลขาธิการสมาคมฯ พร้อมด้วยนายโอภาส เรืองปัญญาวุฒิ อดีตนักกีฬาทีมชาติ ซึ่งเป็นตัวแทนจากสมาคมกีฬายิงปืนฯ ที่ได้รับการรับรองให้จดทะเบียนจาก กกท. และดำเนินการเลือกตั้งในวันที่ 27 ธ.ค.นี้ ได้เข้ามาในห้องประชุมและแถลงข่าวเช่นกัน โดย พ.ต.อ.วิรัตน์ กล่าวว่า ข้อบังคับฯ ที่นำมานั้น นำมาจากกรมการปกครอง โดยแก้ไขให้สอดคล้องกับ พ.ร.บ.กกท. พ.ศ.2558 เพียงวาระของนายกสมาคม จาก 2 เป็น 4 ปีเท่านั้น และยืนยันว่าข้อบังคับนี้ดำเนินมาถูกต้องตามกฎหมาย และจะจัดการเลือกตั้งในวันที่ 27 ธ.ค.นี้อย่างแน่นอน ส่วนถ้าหากจะมีการฟ้องร้องก็เป็นสิทธิ์ของเขา,จากนั้นได้มีการถกเถียงกันในอีกหลายประเด็น ทำให้ต่างเกิดอารมณ์รุนแรงขึ้น ถึงขั้นนายอธิปรัฐ ทุบโต๊ะ ไม่พอใจนายโอภาสกลางห้องแถลงข่าว แต่อย่างไรก็ตาม ไม่มีเหตุการณ์บานปลายจนถึงขั้นลงมือทำร้ายร่างกายกัน,ด้านนายสกล ผู้ว่าฯ การ กกท. กล่าวถึงเรื่องที่เกิดขึ้นว่า การเลือกตั้งวันที่ 27 ธ.ค.นี้ ยังต้องดำเนินการต่อไป เพราะทุกอย่างถูกดำเนินการรับรองข้อบังคับไปแล้ว แต่ถ้าใครจะฟ้องร้องเพื่อขอคำสั่งคุ้มครองชั่วคราวจากศาลหลังจากนี้ก็เป็นสิทธิ์ที่ทำได้ แต่ไม่อยากให้มีการล้มโต๊ะการเลือกตั้ง เพราะสมาคมกีฬายิงปืนฯ เสียหายไปมาก นาน 4-5 ปี จนไม่ได้รับความเชื่อจากสหพันธ์ยิงปืนนานาชาติ,ส่วนเรื่องปัญหาของสมาชิกสโมสรนั้น มีความคลาดเคลื่อนเรื่องการสื่อสารคงจะมีการพูดคุยกันอีกครั้งหลังจากเสร็จสิ้นการเลือกตั้งนายกฯ.
ยิงปืนรัวกันนัว ปัญหายังมีต่อเนื่อง ถึงขั้นสาดอารมณ์ใส่กัน ฝ่ายหนึ่งซึ่งเป็นสมาชิกเก่าร้องให้มีการแก้ไขข้อบังคับเรื่องสโมสรสมาชิก เพื่อคงสิทธิ์เอาไว้ และควรเลื่อนการจัดเลือกตั้งในวันที่ 27 ธ.ค.นี้ ออกไปก่อน
สมาคมกีฬายิงปืน,สมเกียรติ ทรัพย์สวนแตง,อธิปรัฐ กาญจนสุวรรณ,สกล วรรณพงษ์,ข่าว,ไทยรัฐออนไลน์,ข่าวกีฬา